**ΠΕΡΙΓΡΑΜΜΑ ΜΑΘΗΜΑΤΟΣ**

**1) ΓΕΝΙΚΑ**

|  |  |  |  |  |  |
| --- | --- | --- | --- | --- | --- |
| **ΣΧΟΛΗ** | ΕΠΙΣΤΗΜΩΝ ΥΓΕΙΑΣ | | | | |
| **ΤΜΗΜΑ** | ΙΑΤΡΙΚΗΣ | | | | |
| **ΕΠΙΠΕΔΟ ΣΠΟΥΔΩΝ** | ΠΡΟΠΤΥΧΙΑΚΟ | | | | |
| **ΚΩΔΙΚΟΣ ΜΑΘΗΜΑΤΟΣ** | **ΙΑΕ511** | **ΕΞΑΜΗΝΟ ΣΠΟΥΔΩΝ** | | **Η’** | |
| **ΤΙΤΛΟΣ ΜΑΘΗΜΑΤΟΣ** | ΠΡΑΚΤΙΚΗ ΑΣΚΗΣΗ | | | | |
| **ΑΥΤΟΤΕΛΕΙΣ ΔΙΔΑΚΤΙΚΕΣ ΔΡΑΣΤΗΡΙΟΤΗΤΕΣ** | | | **ΕΒΔΟΜΑΔΙΑΙΕΣ ΩΡΕΣ ΔΙΔΑΣΚΑΛΙΑΣ** | | **ΠΙΣΤΩΤΙΚΕΣ ΜΟΝΑΔΕΣ** |
| Πρακτική Άσκηση στο Φορέα Υποδοχής | | | Πρωινή εργασία 8 ωρών, 5 ημέρες/εβδομάδα για 2 μήνες (με 2 μέρες άδεια κάθε μήνα) = σύνολο 328 ώρες | | 2 |
| **ΤΥΠΟΣ ΜΑΘΗΜΑΤΟΣ** | ΠΡΟΑΙΡΕΤΙΚΟ ΕΠΙΛΟΓΗΣ | | | | |
| **ΠΡΟΑΠΑΙΤΟΥΜΕΝΑ ΜΑΘΗΜΑΤΑ:** | Οι φοιτητές επιλέγονται βάσει ακαδημαϊκών προϋποθέσεων συμμετοχής και κριτηρίων κατάταξης που θέτει η Γενική Συνέλευση (Γ.Σ.) του τμήματος. | | | | |
| **ΓΛΩΣΣΑ ΔΙΔΑΣΚΑΛΙΑΣ και ΕΞΕΤΑΣΕΩΝ:** | Ελληνική | | | | |
| **ΤΟ ΜΑΘΗΜΑ ΠΡΟΣΦΕΡΕΤΑΙ ΣΕ ΦΟΙΤΗΤΕΣ ERASMUS** | ΟΧΙ | | | | |
| **ΗΛΕΚΤΡΟΝΙΚΗ ΣΕΛΙΔΑ ΜΑΘΗΜΑΤΟΣ (URL)** | [http://gpa.uoi.gr/#](http://gpa.uoi.gr/)  https://ecourse.uoi.gr/enrol/index.php?id=3232 | | | | |

**2) ΜΑΘΗΣΙΑΚΑ ΑΠΟΤΕΛΕΣΜΑΤΑ**

|  |
| --- |
| **Μαθησιακά Αποτελέσματα** |
| Σκοπός της Πρακτικής Άσκησης είναι η απόκτηση εργασιακών εμπειριών κατά τη διάρκεια των σπουδών του φοιτητή, που είναι πολύ σημαντική για τη μετέπειτα επαγγελματική του σταδιοδρομία.  Η Πρακτική Άσκηση αποτελεί μία ευκαιρία για να εργαστεί ο φοιτητής, για σύντομο χρονικό διάστημα, σε πραγματικό περιβάλλον εργασίας. Αναφέρονται ενδεικτικά Περιφερειακό / Αγροτικό Ιατρείο, Κέντρο Υγείας, Κλινική ή Εργαστήριο Νοσοκομείου (Δημόσιο ή Ιδιωτικό) ή Ερευνητικό Ινστιτούτο. Δεν επιτρέπονται Εργαστήρια Πανεπιστημίων και Ιδιωτικά Ιατρεία.  Η Πρακτική Άσκηση   * δίνει τη δυνατότητα να μεταφέρει ο φοιτητής σε πραγματικές συνθήκες την επιστημονική του γνώση, να την εφαρμόσει και να τη δοκιμάσει * του παρέχει ευκαιρίες για ενίσχυση της επιστημονικής του κατάρτισης με επαγγελματικές δεξιότητες και προσόντα * του επιτρέπει να δοκιμάσει έναν πιθανό μελλοντικό επαγγελματικό χώρο και να διερευνήσει τα επαγγελματικά του ενδιαφέροντα * τον φέρνει σε επαφή με το σύγχρονο εργασιακό περιβάλλον και τον προετοιμάζει για να μπορείτε να δραστηριοποιηθεί εντός του * του δίνει τη δυνατότητα να γνωριστεί και να δικτυωθεί με φορείς και τα στελέχη τους * τελικά, μπορεί να βοηθήσει στην ομαλή εκκίνηση της επαγγελματικής σταδιοδρομίας του φοιτητή.   Ο φοιτητής μαζί με τον Επόπτη στο Φορέα Υποδοχής καθορίζει το πλαίσιο δραστηριοτήτων, δεξιοτήτων στις οποίες θα εκτεθεί (και ιδανικά θα εκπαιδευτεί) ο φοιτητής και τα οφέλη που αναμένουν τα δύο μέρη να αποκτήσει ο φοιτητής. Έτσι είναι πιο εύκολο να οργανωθεί ο χρόνος της Πρακτικής Άσκησης και να γίνει και ο απολογισμός της. |
| **Γενικές Ικανότητες** |
| *Η Πρακτική Άσκηση αποσκοπεί να βοηθήσει το φοιτητή στην απόκτηση των παρακάτω γενικών δεξιοτήτων*   * *Εργασία σε πραγματικές συνθήκες* * *Απόκτηση δεξιοτήτων (κλινικών ή/και ερευνητικών)* * *Αναζήτηση, ανάλυση και σύνθεση δεδομένων και πληροφοριών, με τη χρήση και των απαραίτητων τεχνολογιών* * *Προσαρμογή σε νέες καταστάσεις* * *Λήψη αποφάσεων* * *Αυτόνομη εργασία* * *Ομαδική εργασία* * *Σχεδιασμός και διαχείριση έργων* * *Επίδειξη κοινωνικής, επαγγελματικής και ηθικής υπευθυνότητας και ευαισθησίας σε θέματα φύλου* * *Άσκηση κριτικής και αυτοκριτικής* |

**3) ΠΕΡΙΕΧΟΜΕΝΟ ΜΑΘΗΜΑΤΟΣ**

|  |
| --- |
| Το Τμήμα Ιατρικής όπως και τα άλλα Τμήματα του Πανεπιστημίου Ιωαννίνων συμμετέχει στο Πρόγραμμα Πρακτικής Άσκησης Φοιτητών του Πανεπιστημίου Ιωαννίνων, που συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Ε.Π. «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση», ΕΣΠΑ 2014-2020.  Μετά από διαδικασίες επιλογής που αποφασίζει η Γ.Σ. του Τμήματος και εφαρμόζει η Επιτροπή Πρακτικής Άσκησης του Τμήματος σε συνεργασία με το Γραφείο Πρακτικής Άσκησης (η διαδικασία περιγράφεται αναλυτικά στη δημόσια εκδήλωσης ενδιαφέροντος), οι φοιτητές που συμμετέχουν στην Πρακτική Άσκηση, εμπλέκονται στις παρακάτω δραστηριότητες οι οποίες οδηγούν στα επιδιωκόμενα μαθησιακά αποτελέσματα:  • Αναζήτηση Φορέα Υποδοχής Πρακτικής (ΦΥΠΑ)  • Επικοινωνία με δυνητικούς ΦΥΠΑ  • Λήψη απόφασης για την επιλογή ΦΥΠ  • Πραγματοποίηση Πρακτικής Άσκησης δύο μηνών, πλήρους ωραρίου, στον ΦΥΠΑ  • Σύνταξη Βιβλίου Πρακτικής Άσκησης / Τελική έκθεση – Αναφορά  Η Πρακτική Άσκηση υλοποιείται κατά τους καλοκαιρινούς μήνες, ενώ οι επί πτυχίω φοιτητές που δεν έχουν λάβει πτυχίο έχουν τη δυνατότητα να πραγματοποιήσουν πρακτική άσκηση και κατά το Φθινόπωρο ή την Άνοιξη.  Η επιλογή του ΦΥΠΑ από τους ασκούμενους φοιτητές τελεί υπό την αίρεση έγκρισης από την Επιτροπή Πρακτικής Άσκησης, προκειμένου να διασφαλιστεί η συνάφεια και καταλληλότητα του ΦΥΠΑ.  Σύντομα η διαδικασία έχει ως εξής: Μετά από προκήρυξη δημόσια, γίνονται αιτήσεις από τους φοιτητές. Στη συνέχεια η Επιτροπή Πρακτικής Άσκησης (με προκαθορισμένα κριτήρια) κατατάσσει τις αιτήσεις. Μετά την αρχική αποδοχή και δημόσια ανακοίνωση της βαθμολογίας και κατάταξης των αιτήσεων, η Επιτροπή Πρακτικής Άσκησης συνεδριάζει για την επίλυση πιθανών ενστάσεων και ακολουθεί η τελική αποδοχή και ανακοίνωση των αποτελεσμάτων. Οι φορείς υποδοχείς προσεγγίζονται αρχικά από τους φοιτητές, οι οποίοι προτείνουν και τον Επόπτη στο Φορέα. Αφού η Επιτροπή Πρακτικής Άσκησης λάβει υπόψη την πρόταση των φοιτητών συναινεί (ή όχι οπότε αναζητείται άλλη λύση) και στη συνέχεια ορίζει Ακαδημαϊκούς επιβλέποντες (ένα για κάθε φοιτητή).  Πρόσθετα δικαιολογητικά που ζητούνται από τους φοιτητές είναι:  1) Σύντομο βιογραφικό σημείωμα και 2) Συνοδευτική επιστολή (απευθυνόμενη προς την Επιτροπή Πρακτικής Άσκησης του Τμήματος, στην οποία θα αναφέρονται οι λόγοι συμμετοχής στο πρόγραμμα της πρακτικής άσκησης. Οι φοιτητές ενθαρρύνονται να εξηγήσουν σε ποιους φορείς θα ήθελαν ενδεχόμενα να εργαστούν και για ποιους λόγους (π.χ. συνάφεια με μαθήματα τα οποία είχαν ιδιαίτερο ενδιαφέρον ή στα οποία είχαν πολύ καλή επίδοση κτλ).  Τα κριτήρια κατάταξης είναι 1) η κανονικότητα φοίτησης, 2) η τρέχουσα βαθμολογία, 3) το Βιογραφικό σημείωμα και 4) η Συνοδευτική επιστολή.  Η συνολική διαδικασία περιγράφεται αναλυτικά στις προκηρύξεις και αναφέρεται στις ιστοσελίδες που φαίνονται παραπάνω.  Επιπλέον οφέλη για φοιτητές που η αίτησή τους θα εγκριθεί (αφού το πρόγραμμα είναι ανταγωνιστικό): 1) ένα μικρό χρηματικό ποσό για τα έξοδα διαβίωσης και 2) 2 επιπλέον ECTS (πέρα από τα 360 της Σχολής) ως μάθημα προαιρετικό επιλογής στο 4ο έτος (μετά από απόφαση της Γενικής Συνέλευσης του Τμήματος Ιατρικής τον Ιούλιο του 2018). |

**4) ΔΙΔΑΚΤΙΚΕΣ και ΜΑΘΗΣΙΑΚΕΣ ΜΕΘΟΔΟΙ - ΑΞΙΟΛΟΓΗΣΗ**

|  |  |
| --- | --- |
| **ΤΡΟΠΟΣ ΠΑΡΑΔΟΣΗΣ***.* | ------ |
| **ΧΡΗΣΗ ΤΕΧΝΟΛΟΓΙΩΝ ΠΛΗΡΟΦΟΡΙΑΣ ΚΑΙ ΕΠΙΚΟΙΝΩΝΙΩΝ** | Επικοινωνία φοιτητών με Γραφείο Πρακτικής, Ακαδημαϊκό Επιβλέποντα και Επόπτη στο Φορέα Υποδοχής μέσω e-mail. |
| **ΟΡΓΑΝΩΣΗ ΔΙΔΑΣΚΑΛΙΑΣ** | |  |  | | --- | --- | | ***Δραστηριότητα*** | ***Φόρτος Εργασίας Εξαμήνου*** | | Καθημερινή εργασία στο περιβάλλον του φορέα Υποδοχής που έχει επιλεγεί | Πρωινή εργασία 8 ωρών, 5 ημέρες/εβδομάδα για 2 μήνες (δικαιούνται 2 μέρες άδεια κάθε μήνα) = σύνολο 328 ώρες | |
| **ΑΞΙΟΛΟΓΗΣΗ ΦΟΙΤΗΤΩΝ** | Ο Επόπτης στο Φορέα Υποδοχής αξιολογεί τη συνολική παρουσία και εργασία του φοιτητή κατά τη δίμηνη διάρκεια της Πρακτικής Άσκησης. Για το σκοπό αυτό συμπληρώνει και μια ηλεκτρονική φόρμα αξιολόγησης.  Ο Ακαδημαϊκός Επιβλέπων έρχεται σε επικοινωνία με το φοιτητή μετά το τέλος της Πρακτικής άσκησης (πρώτες 15 μέρες), επικοινωνεί με τον Επόπτη στο φορέα Υποδοχής, αποτιμά τη συνολική εμπειρία του φοιτητή και επίσης συμπληρώνει μια ηλεκτρονική φόρμα αξιολόγησης.  Τότε η Πρακτική Άσκηση θεωρείται ότι έχει ολοκληρωθεί. Δεν υπάρχει βαθμολογία. |

**5) ΣΥΝΙΣΤΩΜΕΝΗ-ΒΙΒΛΙΟΓΡΑΦΙΑ**

|  |
| --- |
| -------- |